Галоўнымі абвінавачанымі сталі француз П. Фальконе і А. Гайдамак, выхадзец з СССР, які мае ізраільскае, французскае, ангольскае і канадскае грамадзянства. Па версіі следства, у 1993—1998 гадах яны праз кампанію Brenco International, якая належыла Фальконе, яны займаліся пастаўкамі зброі (танкаў, самалётаў, артылерыі расійскай i савецкай вытворчасці) ураду Анголы, дзе з 1975 года ішла грамадзянская вайна. Усяго было пастаўлена зброі на 790 мільёнаў долараў ЗША. Жан-Крыстоф Мітэран, які з’яўляўся саветнiкам свайго бацькі па афрыканскіх пытаннях у 1986—1992 гадах, быў абвінавачаны следствам у карупцыі: у 1997 годзе ён атрымаў 1,8 млн дол ад Фальконе нібыта за кансультацыі. Тыя ж паслугі нібыта аказвалі бізнесмену Паскуа, Аталi і Суліцэр. На справе, па версіі следства, яны ажыццяўлялі палітычнае і медыяпрыкрыццё незаконных здзелак.